
Joaoru ja selle lähiala 
detailplaneeringu kehtestamine.
1. Asjaolud ja menetluse käik

Detailplaneeringu koostamise aluseks on Narva Linnavolikogu 09.12.2004 otsus nr 156/46 ja selle lisana olev lähteülesanne DP 17-2004 ning  Narva Linnavolikogu 11.02.2010 otsus nr 18 „Narva Linnavolikogu 09.12.2005 otsuse nr 167 „Joaoru ja selle lähiala (II etapp) detailplaneeringu algatamine“ kehtetuks tunnistamine ja detailplaneeringu menetluse lõpetamine ning Narva Linnavolikogu 09.12.2004 otsuse nr 156/46 „Joaoru ja selle lähiala detailplaneeringu algatamine“ planeeringuala muutmine ja suurendamine“.
Planeeringu koostamise eesmärk on linna puhkeala korrastamine ja planeeritavale maa-alale ehitusõiguse andmine, heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning varustamisega lahendamine.

Planeering on algatatud kahes etapis Joaoru puhkeala arendamise eesmärgil. Hilisemalt on planeeringud viidud kokku üheks tervikuks.  Planeeritava ala pindala on kokku ca 18,8 ha. Planeeritav ala asub Joaoru linnaosas ning piirneb läänest Raudsilla tänavaga ja lõunast Eesti Raudtee alaga.    
2008. aastal on Evox Invest OÜ koostanud Joaoru maa-ala detailplaneeringu keskkonnamõju strateegilise hindamise aruande, mille kiitis heaks Keskkonnaministeerium 26.06.2008 kirjaga nr 32-11-3/28412-2.
2009. aastal on OÜ Zoroaster koostanud planeeringualale muinsuskaitse eritingimused.

Planeering on kooskõlastatud Narva Linnavalitsuse Arhitektuuri- ja Linnaplaneerimise Ameti poolt 13.05.2011. Samuti on planeeringu kooskõlastanud kõik vajalikud ametid ja planeeringalasse kaasatud eraomanikud.
Planeeringu menetluse käigus on Keskkonnaametilt saadud eelnev põhimõtteline nõusolek vähendada Joaoru maa-alal ehituskeeluvööndit kuna planeeringus kavandatud hooned ja rajatised asuvad osaliselt kehtivas ehituskeeluvööndis.

Narva Linnavolikogu 26.05.2011 otsusega nr 85 võeti planeering vastu ning suunati avaliku väljapaneku korraldamisele.
Planeeringu avalik väljapanek toimus 30. maist kuni 13. juunini 2011. Väljapaneku kestel esitas kirjaga vastuväited planeeringule AS EVR Infra, kes peale asjaolude selgitamist loobus kirjalikult oma väitest.

Joaoru ja selle lähiala detailplaneering ei too kaasa kehtiva Narva linna üldplaneeringu muutmise ettepanekut. 
2. Õiguslikud alused
Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2 kohaselt on detailplaneeringu kehtestamine Volikogu pädevuses ja kehtestatakse vastavalt Planeerimisseaduse § 24 lõikele 3.
3. Otsus
Kehtestada Joaoru ja selle lähiala detailplaneering pindalaga ca 18,8 ha, OÜ Hendrikson & Ko töö nr 614/04 (vastavalt lisatud detailplaneeringu põhijoonisele – Lisa 1). 
4. Rakendussätted
4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja ameti veebilehel; 
4.2. Käesolev otsus jõustub teatavakstegemisest;
4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

